Here is a page extracted from Wikipedia that may contain CSS, HTML, and a lot of unformatted text.

Title: Fútbol Club Barcelona (baloncesto)
Content: O Futbol Club Barcelona de Baloncesto, conoixito como Barça, ye a sección de baloncesto d'o club catalán F.C. Barcelona, establito en l'anyo 1926. En l'anyada 2022/23 chuga en a liga ACB y en o Palau Blaugrana d'a ciudat de Barcelona como equipo local.

Nombres comercials

Historia

Anyos 1920: os orichens 
A sección de baloncesto d'o Futbol Club Barcelona estió creyata o 24 d'otubre de 1926 con l'empento de Pere Cusell. En 1927 l'equipo desputa a suya primera competición oficial, participant en a quinta edición d'o Campionato de Catalunya de Baloncesto.

Anyos 1930: luent d'os millors 

L'equipo no gana garra titol en ista decada en que o F. C. Barcelona contina luent d'o livel d'os millors equipos de baloncesto catalans: o Société Patrie, C.E. Europa, Laietà B.C. y C.B. Atlètic de Gràcia.

Anyos 1940: a primera gran decada 

L'equipo empecipia a tener os suyos primers grans exitos. Gana seis Copas d'o Generalísimo (1943, 1945, 1946, 1947, 1949 y 1950) y queda subcampión en una ocasión (1942), consolidando-se como que o millor equipo de Catalunya y un d'os millors d'Espanya.

Anyos 1950: lento retacule 

Os anyos 50 estioron una decada pobre en titols, en os cuals o Aismalíbar de Montcada y o Joventut de Badalona se convierten en os millors equipos catalans. En l'anyada 1956-57 s'enguera a primera Liga espanyola con a participación de seis equipos dentre os cuals se troba o F.C. Barcelona. L'equipo remata subcampión por dezaga d'o Real Madrid.

En l'anyada 1958-59 l'equipo aconsigue o primer "doplet" d'a suya historia t'o ganar a suya primera Liga y Copa.

Anyos 1960: a decada ominosa 

Iste ye o pior decenio en a historia d'o F. C. Barcelona de baloncesto. No solament no s'aconsigue garra titol en 10 anyos, sino que se producen os dos piors episodios en a historia d'a sección.

En 1961 o president d'o club Enric Llaudet determinó de, incomprensiblement, disolver a sección de baloncesto atamás d'a gran afición que teneba a sección dentre os seguidors de l'equipo culé. Iste episodio ye conoixiu como que Llaudetazo. Un anyo mas tardi reconsidera a decisión debant d'a presión social y a sección torna a instaurarse.

En 1964 una polemica decisión d'a Federación Espanyola de Baloncesto, que decide inesperadament reducir a Liga de Primera División de 14 a 8 equipos, condena a o F. C. Barcelona a la baixata a Segunda División. En 1965 l'equipo queda campión de Segunda y puya de nuevo a Primera.

En os anyos 1960, o Barça no solament veye como o Real Madrid ye o gran dominador a livel estatal, sino que dica cuatro equipos catalans aconsiguen muito millor resultaus: l'Aismalíbar Montcada, o Joventut de Badalona, o Picadero Jockey Club y o Marguino Verde Sabadell.

Anyos 1970: a transición y o creiximiento 

O decenio d'os anyos 1970 suposa a decada d'a transición dentre os terribles anyos 1960 y os gloriosos 1980. L'equipo compite totas as anyadas en primera división, crexe o suyo livel, y s'amillora as estructuras d'a sección. Un eixemplo ye que en 1971 l'equipo enguera nueva pista de chuego, o Palau Blaugrana, considerata en o suyo momento un d'os millors pavillons d'Europa. L'equipo, con l'arribada d'Antoni Serra como entrenador, amillora muito o suyo livel y se mete en a elite d'o baloncesto espanyol, pero os anyos 1970 siguen dominaus por o Real Madrid, y o F. C. Barcelona queda siet vegadas subcampión de Liga. Amás, o conchunto barcelonés veye como o Joventut de Badalona sigue estando o conchunto catalán que aconsigue mas titols de Liga y Copa.

En l'anyada 1974-75 l'equipo disputa a suya primera final europea, pero pierde a Copa Korac debant d'o Squibb Cantú. No será dica l'anyada 1977-78 que l'equipo aconsigue ganar un nuevo titol: a suya uitena Copa, ya anomenata Copa d'o Rei.

Anyos 1980: a decada prodichiosa 

Ye o millor decenio en a historia d'o F. C. Barcelona de baloncesto. O president d'o club, José Luis Núñez se decide a potenciar a o maximo a sección y aconsigue que l'equipo se convierta en o millor d'Espanya y un d'os millors d'Europa d'a man de l'entrenador Aíto García Reneses y chugadors como que l'aragonés Epi, Chicho Sibilio, Audie Norris, Andrés Jiménez y Nacho Solozábal.

En ista decada o Barça se convierte en o dominador d'o baloncesto espanyol en conquerir 6 Ligas (1981, 1983, 1987, 1988, 1989 y 1990), 5 Copas d'o Rei (1981, 1982, 1983, 1987 y 1988), 1 Copa Prencipe d'Asturias, y 6 Ligas catalanas.

Amás, o Barcelona gana os suyos primers titols internacionals en conquerir dos Recopas d'Europa (1985 y 1986), una Copa Korac (1987), una Supercopa d'Europa (1986) y un Mundial de Clubs (1985). Muestra d'o prestichio internacional que aconsiguió l'equipo ye que estió dos vegadas convidau en ixe decenio (en 1989 y 1990) a participar en l'Open McDonald's.

A sola asignatura pendient de l'equipo en iste decenio ye a Copa d'Europa, que no aconsigue ganar pese a disputar dos vegadas a final: en 1984 pierde a final debant d'a Cadiera Die Roma, y en l'anyada 1989-90 pierde debant d'a Jugoplástica Split.

Anyos 1990: consolidación en a elite 
L'equipo se consolida como que o millor equipo d'Espanya y un d'os millors d'Europa, encara que os 90 no son tan prolificos en titols como que o decenio anterior. Con tot y con ixo, l'equipo gana 4 Ligas (1995, 1996, 1997 y 1999), 2 Copas (1991 y 1994), 1 Copa Korac (1999) y 2 Ligas catalanas.

Sindembargo l'equipo sigue tenendo pendient l'unico titol por aconseguir: a Copa d'Europa. O F.C. Barcelona no aconsigue ganar-la pese a chugar tres finals mas (1991, 1996 y 1997), y estar l'equipo europeu que mas vegadas (6) participa en a Final Four.

Historial

Palmares

Estatal 
 Ligas Nacionals de Baloncesto 1ª División (3): 1958-1959, 1980-1981, 1982-1983.
 Liga ACB (16): 1986-1987, 1987-1988, 1988-1989, 1989-1990, 1994-1995, 1995-1996, 1996-1997, 1998-1999, 2000-2001, 2002-2003, 2003-2004, 2008-2009, 2010-2011, 2011-2012, 2013–14, 2020-21.
 Copa d'o Rei (27): 1942-1943, 1944-1945, 1945-1946, 1946-1947, 1948-1949, 1949-1950, 1958-1959, 1977-1978, 1978-1979, 1979-1980, 1980-1981, 1981-1982, 1982-1983, 1986-1987, 1987-1988, 1990-1991, 1993-1994, 2000-2001, 2002-2003, 2006-07, 2009-10, 2010-11, 2012–13, 2017–18, 2018–19, 2020–21, 2021–22.
 Supercopa d'Espanya de Baloncesto (6): 1987, 2004, 2009, 2010, 2011, 2015.
 Copa d'o Prencipe d'Asturias (1): 1987-1988.

Internacional 
 Mundial de Clubes (1): 1984-1985.
 Euroliga (2): 2002-2003, 2009-2010.
 Recopa d'Europa (2): 1984-1985, 1985-1986.
 Copa Korac (2): 1986-1987, 1998-1999.
 Supercopa d'Europa (1): 1986-1987.

Rechionals 
 Liga Catalana (22): 1980-1981, 1981-1982, 1982-1983, 1983-1984, 1984-1985, 1985-1986, 1989-1990, 1993-1994, 1995-1996, 2000-2001, 2001-2002, 2004-2005, 2009-2010, 2010-2011, 2011-2012, 2012–13, 2013–14, 2014–15, 2015–16, 2016–17, 2017-18, 2019-20.
 Campionato de Catalunya (9): 1941-1942, 1942-1943, 1944-1945, 1945-1946, 1946-1947, 1947-1948, 1949-1950, 1950-1951, 1954-1955.

Referencias

Vinclos externos 
 Sitio web oficial d'o club.

Se veiga tamién 
 Liga ACB.

FC Barcelona (sección de baloncesto)